Magyar felirat: Brigi (brigichan@hotmail.com)
~ 8. fejezet: Az utolsó, kritikus időszak kedvéért ~
„A remény látja a láthatatlant, érzi a megfoghatatlant,”
„és eléri a lehetetlent.” - Helen Keller
~ A hang - 15. rész ~
Hé!
Mit gondolsz, mi ez? Kulcs a konténerhez.
Ugye tudod, hogy ez mit jelent?
Azt, hogy neked befellegzett.
Elmondom még egyszer. Neked...
... befellegzett.
A motorhang kezdettől fogva ott morajlott a háttérben.
De ez a halk hang... Mi lehet az?
Ereszt a gáz!
A busz felborult.
Ha most tűz ütne ki, mindenki benn égne.
A legközelebbi rendőrőrs a Surim-városrészben van.
Azonnal indulok Mo Taeguhoz a Surim-városrészbe.
Találkozni fogok vele, és megnézem, találok-e valami gyanúsat.
- Igen? - Mu nyomozó!
Jelenleg a Surim-városrészben van, ugye?
A Seongun Expressz Gojeongból induló busza az ipari komplexum felé menet felborult Ugyeong közelében.
Azt hiszem, az utasok nagy része súlyosan megsérült.
Hogy érted ezt?
És hallom, hogy szivárog a gáz az üzemanyagtartályból.
Még jár a motor,
és a legapróbb szikra lángra lobbanthat mindent.
A mentőcsapatok fognak először a helyszínre érkezni.
De ha tovább késlekedik a segítség, fel kell készülnünk a legrosszabbra.
Felborult egy busz? Miért?
Még nem tudjuk, de mivel korábban jól működött,
vagy sofőrhiba vagy technikai meghibásodás okozhatta.
Oda tudna most menni?
Vonalban vagyunk az egyik utassal. Talán segíthet nekünk.
Nyomozó, a busz a Seongun Expressz tulajdonában áll.
Jól van, azonnal indulok.
Bizonyára nagyon elfoglalt...
Sok problémát okozol nekünk.
Ha visszajöttem, még beszélünk.
- Nem használhatja a liftet. - Micsoda?
Sajnálom, de a BH főtanácsadója megérkezett. Most nem használhatja.
- Elnézést kérek. - Halló? Jól van.
A francba!
Az ott Mu Jinhyeok?
Igen, ő az.
Hiszen úgy volt, hogy őt felfüggesztették!
Hogy rohangálhat szabadon csak így?
Azt hiszem, Mo elnök urat próbálja támadásra provokálni.
Ez egy őrült! Nem volna szabad rendőri munkát végeznie!
Park ügyész úr vizsgálata hol tart?
Úgy tudom, nem áll rendelkezésére elegendő bizonyíték.
Micsoda?
Neked... befellegzett.
Az kizárt...
Daeshik, a Seongun Expressz egyik busza felborult.
Ugyeong közelében van. Tudod, a víztározó és a szántóföldek közelében.
Felborult egy busz?
Jinhyeok, az nem a mentőszolgálatok hatásköre?
Figyelj, kölyök, az emberélet megmentése mindenki feladata!
- Indulj hamar! - Jól van, máris megyek.
Jó napot, uram. Erre parancsoljon!
Mo elnök úr, beszélne nekünk, kérem, a magánutakról?
Magánutakról?
Mo igazgató úr, a BH főtanácsadója megérkezett.
Ó, nocsak!
Gratulálok!
Köszönöm, hogy eljött!
Még sok ilyen utat fogok építtetni.
Nagyon remélem, hogy lesz szerencsém ezeken utazni.
Micsoda? Felborult egy busz?
Igen, azt hiszem, a Surim-városrészben végzett útfelmérési munkálatok miatt.
A 1020-as busz felborult, miután más útvonalon kellett haladnia.
Bizonyára már útnak indultak a mentőszolgálatok.
Mo úr azt mondta, ennél akár sokkal rosszabb is lehetett volna,
és hogy ahol autók vannak, ott balesetek is történhetnek.
De úgy tűnik, az Aranycsapat is útnak indult a helyszínre.
Az igazgató úr szörnyen aggódik, hogy a történtek rossz fényt vethetnek a mai,
fontos eseményekre.
Hogy micsoda?
Ne hozzon meggondolatlan döntéseket, és inkább várjon!
Azt hiszi, nem tudom, hogy miért küldte ki a helyszínre Mu Jinhyeokot?
Azon mesterkedik, hogy a csapatát újra felélessze?
Azt hiszi, nem tudom, mi jár a fejében?
A helyszínre érkező rendőröknek nincs semmilyen mögöttes szándéka,
csak megmenteni az embereket.
Ugyanez vonatkozik Mu nyomozóra.
Állampolgárként, és nem rendőrként ment a helyszínre.
Most ellenszegül a parancsomnak?
Ha csak így végezhetem a munkámat, akkor igen,
és hajlandó vagyok önként le is mondani a tisztségemről.
Halló?
Én vagyok az. A helyszínelők is ott vannak?
- Igen, megérkeztek. - Mit mondtak?
Emberi vért találtak, ugye?
Régi, de valóban vér.
Azt mondják, van közte friss minta is.
Mindegy, nézzétek meg, találtok-e DNS-maradványokat Mo Taegutól!
Azt hittem, felfüggesztettek. Hová mész?
A 1020-as busz felborult Ugyeong közelében.
Megyek segíteni.
Amúgy a Seongun Expressz járművéről van szó.
Azt hiszem, ezek titkolnak valamit.
Folytassátok a nyomozást! Majd jelentkezem!
Mi lesz velünk?
Ha én... meghalnék, mielőtt láthatnám a gyermekemet...
Drágám, ne mondd ezt!
A segítség hamarosan itt lesz!
Na Jeongun, a mentők és tűzoltók hamarosan megérkeznek. Várjanak még egy kicsit!
Rendben, köszönjük!
Hallottad ezt, kedvesem? Tarts ki!
Drágám, kérlek!
Na Jeongeun, át tudná adni a telefont a másik utasnak?
Igen...
Halló?
Ott van ön mellett a kisfia, ugye?
Igen. Az nem érdekel, velem mi lesz.
Csak mentsék meg a fiamat! Könyörgök!
Milyen most az állapota?
Már nem vérzik, de a teste egyre hidegebb...!
A teste kezd kihűlni?
Valószínűleg a vérzés okozta sokk az oka.
Próbálja masszírozni a testét, hogy felmelegedjen!
És a sérült testrészt emelje a szíve fölé, a magasba!
Mu nyomozó, egy kisfiú sokkot kapott. Kérem, siessen!
Mu Jinhyeok vagyok a Seongun Tartományi Rendőrkapitányságról!
A Dongpo városi tűzoltóság tűzoltóparancsnoka vagyok.
Mi történthetett?
A busz az oldalára dőlt.
Hidraulikus felszerelés nélkül nehéz lesz kiszabadítani őket.
- Gyorsan! - Menni fog!
Jól van, uram?
- Ide! - Itt vagyunk!
Segítség!
Egy pillanat! Megmentjük önöket! Rendben?
Nyomozó, hallom, hogy ereszt a gáz.
Hallani, hogy ereszt a gáz.
- Ereszt a gáz? - Igen.
Jobb, ha sietünk!
- Rendben. - Bemegyek!
Na Jeongeun, a segítség már megérkezett.
Kérem, tartson ki!
Hogy van a férje?
Jól vagy?
Nem kapok levegőt!
Szerintem nem lesz baja, ha ezt megemeljük!
Mu nyomozó, Na Jeongeun férjének az állapota súlyos.
A baleset okozta sokk miatt nehezen kap levegőt.
A lába beszorult a busz alá.
Lehet, hogy hamarosan pánikrohamot kap.
Emellett a gyermek is erősen vérzik. Nemsokára elveszti az eszméletét.
Kérem, siessenek!
Jól van? Gyorsan!
- Jöjjön! - Jól van?
- Másszon ki! - Segítsenek!
Jöjjön!
Nyomozó, gyorsabban ereszt a gáz!
Ha ez így megy tovább, veszélyes helyzetben lesznek!
Jól van! A gáz jobban ömlik. Igyekeznünk kell!
Központ! Lehetséges, hogy az Ugyeong melletti buszbaleset robbanássá fog fajulni.
Ha ez bekövetkezik, fel kell készülnünk a válsághelyzet kezelésére!
A környék összes rendőri és mentőegysége területi illetékesség nélkül azonnal induljon a helyszínre!
A férjem nem lélegzik!
Előbb önt kell kivinnünk!
Segítsenek a gyermeknek!
- Hozza a gyermeket! - Fogják a kisfiút!
A fiam lába még mindig vérzik!
Értem, tartsanak ki!
Injun...!
Sajnálom...
A férjem nem lélegzik!
Fogják őt!
Rendben, induljunk!
Óvatosan!
Hozzanak egy emelőt! Egy emelőt!
Gyorsan, emeljük meg!
Jól van?
Igyekezzünk!
- Mi a helyzet a sajtóval? - Nem állunk jól...
Micsoda? Semmirekellő alak!
Siessünk!
Gyorsan! Az emelőt! Igyekezzenek!
Jinhyeok!
Háromra emeljétek!
Gyorsan! Mindenki!
Siessenek!
- 1, 2, 3! - Gyerünk!
Még egyszer! 1, 2, 3!
Még egy kicsit!
Tartson ki, már emelik!
Még egy kicsit!
Megvan! Hozzanak egy hordágyat!
Hordágyat!
Hozzák a hordágyat! Gyorsan!
- Emeljük meg! - Hozzák ide!
Óvatosan!
Kedvesem!
Óvatosan!
Kérem, óvatosan!
Drágám, jól vagy?
A gyermekem!
Várjunk csak! Hallok valami nyöszörgést!
Segítséget kér...
~ 112-es segélyhívó ~
Én rögtön megkaptam az állást, mert korábban is buszsofőr voltam.
Az nem lehet...! Ez ugyanaz a hang!
A férfi, akivel korábban találkoztam, szintén a buszon van!
Mu nyomozó, megmentették a buszsofőrt?
A sofőrt? Sofőr! Nem látom sehol!
10 embernek kellene lennie! Valakit kihagytunk!
Visszamegyek, megnézem!
Hogy hívják a sofőrt?
Park Jeongunak.
Park Jeongu! Park Jeongu!
Segítség...!
Azt hiszem, elől lesz!
Jól van?
Jól van, Park Jeongu?
Jinhyeok, milyen állapotban van?
Daeshik, hozd az emelőt!
Várjon!
Nyomozó, ez veszélyes! Még mindig ömlik a gáz!
- Tudom! Sietünk vele! - Gyorsan!
Emelőt!
Mentsenek meg!
- Jinhyeok, vigyázz! - Daeshik! Jól van!
Törd ki!
Gyerünk, gyorsan!
Igyekezz!
Fogják meg a lábát!
A fék megsérült és elrepedt!
Mi ez? Ezek újrafutóztatott gumik!
Parancsnok, ki kell jönnie onnan!
Hamarosan felrobban a busz!
Próbáljátok megakadályozni valahogy!
Értettem!
Mu nyomozó, a gáz veszélyes hangokat ad ki!
Hallom, hogy valami szikrázik! Ki kell menniük onnan!
Tartson ki!
Kérem, Mu nyomozó, siessen!
Kiszabadult! Kint van!
- Kifelé! - Állítsák meg a robbanást!
Hátra! Mindenki hátra!
Gyorsan, igyekezzenek!
- Gyorsan! - Nyomozó!
Nyomozó, kérem, válaszoljon!
Mu Jinhyeok nyomozó!
Gyorsan, vigyék őt!
- Gyorsan! - Mozgás!
Jól van?
A buszsofőrrel, Park Jeonguval együtt mindenki megmenekült és biztonságban van.
Az Ugyeong közelében történt buszbalesetet megoldottuk.
Főnök...
A busz hibás alkatrészekkel üzemelt.
Az elavult elektromos vezetékek okozták a tüzet.
Nem fordítottak gondot a karbantartására.
Ezek a mocskok...!
Elnézést, nyomozó...!
Köszönöm.
Én is ezt mondtam a vállalatnak...
Mondtam, hogy ez így túl veszélyes,
és hogy nem volna szabad így vezetni.
Jól van. Előbb gyógyuljon meg!
Induljanak!
Park Jeongut elvitték?
- Mi legyen most...? - Mi a baj?
Megtaláltam néhány holmiját.
Majd én átadom neki a kórházban.
- Rendben. - Remek munkát végeztek.
Akárcsak ön.
Ez meg mi?
[Biztosítás]
[Ha a biztosított baleseti halál áldozatává válik, a cég jogosult a biztosítási pénzösszegre.]
Ezek a rohadékok...
- Daeshik, menj előre! - Mi?
- Be kell mennem a kórházba! - A kórházba?
- Igen, Mu nyomozó? - Kang Kwonju.
Átküldök neked egy biztosítási szerződést.
Nézzetek utána a Seongun Expressz biztosítási szokásainak,
és hogy volt-e ehhez hasonló eset korábban!
Egy biztosítási szerződést? Hogy jutott ez most eszébe?
Nemcsak elhasználódott alkatrészekkel üzemelnek a buszaik,
hanem emberéletekkel is játszadoznak.
Bár az elnökük egy pszichopata sorozatgyilkos, szóval annyira nem is csodálkozok ezen.
Na mindegy, ha találtatok valamit,
kérlek, hozd azt el az Ugyeongi Kórházba!
Gyere abba a kórterembe, melyben Park Jeongut is ápolják!
Rendben.
Oh Hyeonho, átküldtem önnek egy dokumentumot, melyben az áll,
hogy a cég jogosult a biztosítási pénzösszegre, ha a sofőr meghal.
Nézzen utána gyorsan, voltak-e korábban hasonló esetek a Seongun Expressznél!
Máris!
Egy különleges kitétel, mely a cégnek adja a biztosítási összeget?
A sofőrök béréből vonták le a díjat, de a vállalat úgy tett, mintha ők fizették volna.
Ezek nem normálisak...
A Gojeong-városrészből a Seongun Ipari Komplexum felé tartó busz...
... a jármű műszaki hibájának következtében felborult Ugyeong közelében.
A kiégett busz jelezte,
milyen veszélyes helyzetről volt is szó.
Szerencsére mindegyik utast még a robbanás előtt sikerült kimenekíteni.
Mindeközben a tulajdonos, a Seongun Expressz egy hatalmas vállalat,
mely évente 700 milliárd wonos bevétellel büszkélkedhet.
Ez Seongun városának legnagyobb buszvállalata.
Ez a baleset foltot hagyott a cég eddigi, makulátlan hírnevén.
Miért kellett tönkretenniük egy ilyen csodálatos napot?
Ostobák...! Egy buszos bizniszben hogyne lennének balesetek!
Nos?
Ha mostantól kezdve még egyszer meglátom e baleset hírét a tévében,
mindannyian verésben részesülnek! Megértették?
- Sajnálom, igazgató úr! - Bocsásson meg, uram!
Ne tőlem kérjenek bocsánatot!
- Végezzék a munkájukat rendesen! - Sajnálom!
Mit sajnál?
Takarodjanak innen!
Idióták! Hol van Taegu?
Azt mondta, el kell ugrania valahova.
Nem mondta, hova?
Nem, nem mondta.
Tudtam én...
Lehetetlen, hogy Mu Jinhyeok tudjon erről a helyről...
Hogy mer blöffölni velem?
Végig úgy tekintettem rád, mint a tulajdon öcsémre...!
Te szörnyeteg...! Légy átkozott, te szemét!
Nálam van e hely kulcsa.
Annak a helynek a kulcsa, ahol minden gaztetted feljegyzése szerepel.
Mindig is ez volt veled a baj.
Túlságosan haragtartó vagy.
Ha Mu Jinhyeok erre rájött volna,
nem hallgatna úgy, mint most.
Akarod tudni, hol tartom a kulcsot?
Taegu!
Ne nézd!
Taegu...!
Ne ölj meg!
[Baleseti ambulancia]
Park Jeongu!
Nyomozó...!
Köszönöm!
Megmentette mindannyiunk életét!
Egyébként hogy van a férje és a kisbabája?
Jól. A férjemet épp most műtik,
de az orvos azt mondta, rendbe jön.
És szerencsére a kisbabánknak sem lesz semmi baja.
Mindent önnek köszönhetünk!
Örülök, hogy mindenki jól van.
Az én fiam is. A doktor úr azt mondta, Injun is meggyógyul majd.
Hálásan köszönöm!
Minden csakis annak köszönhető, hogy olyan pontosan követték az utasításainkat.
Egyébként a busz sofőrjét merre találom?
Ó, arra lesz!
Mindenkinek jobbulást kívánok!
- Köszönjük! - Köszönjük!
Park Jeongu?
- Park úr... - Itt vagyok.
Kérem, maradjon csak fekve!
Hogy érzi magát?
Jól, hála önnek.
A fenébe is, micsoda gazemberek! Mindegyik a Seongun Expresszhez köthető.
A legtöbb buszsofőrnek pedig nem is volt állandó lakcíme vagy családja.
Azt mondja, a Seongun Expressz végig csak kihasználta a sofőrjeit?
Eddig hányan haltak meg emiatt?
Az elmúlt 10 évben 50 személy vesztette életét,
és további 500 sérült meg.
Küldje át a telefonomra!
A Seongun Expressz kihasználja a munkásait.
Lehet, hogy voltak még hasonló buszbalesetek, amikről nem is tudunk.
Országszerte számos buszbaleset történt már.
Úgy tűnik, gondoskodtak róla, hogy a sofőrjeik hallgassanak.
A Seongun Tartományi Rendőrkapitányság Aranycsapatától telefonálok.
Volt már lehetőségük ellenőrizni a térfigyelő kamerák felvételeit?
Értem. Rendben. Viszonthallásra!
Ez meg mi volt?
Mu nyomozó megkért, hogy nézzek utána egy eldobható készülék tulajdonosának.
Nézzenek oda... te mindenhez értesz.
Sok dologhoz nem értek.
Például... az iváshoz.
Mindig én vagyok az első, aki berúg.
Na és te? Te tuti pehelysúlyú lehetsz az ivásban, hisz igazi könyvmoly vagy.
Cseppet se félts! Sosem győztek még le ivásban.
Add meg a számukat! Majd én hívogatom őket, azzal is segítek neked.
Park Eunsu, egy királynő vagy.
Te, Chunggi.
Igen?
A férfi neve Shim Changsu. 1994 és 2014 között 20 éven át buszsofőrként dolgozott a Seongun Expressznek.
- Nézz utána! - Rendben, főnök.
Vedd rá Ji Chunbae-t, hogy derítse ki, milyen kapcsolatban állhatott Nam Sangtae-vel!
Ez a férfi, Shim Changsu... Shim Daeshik apja.
Nézz utána titokban!
Főnök... Valami történt, ugye?
Semmi sem történt, te buta.
Nem vagyunk ostobák. Az eunhyeongi kettős gyilkosság valódi elkövetője...
… a Seongun Expressz elnöke, Mo Taegu volt, ugye?
Ha ő a valódi gyilkos, hamar kellene lépnünk.
Most próbálok bizonyítékot találni ellene.
Ez az elmebeteg...!
Ha elkapjuk, megnézheti magát!
Na mindegy, tedd, amit mondtam! És tartsd titokban!
Csak ne aggódj!
Azt mondja, rákényszerítették, hogy aláírja ezt a biztosítási szerződést,
és olyan buszt kellett vezetnie,
melyre már ráfért volna a karbantartás?
Hacsak le nem fullad a busz, nem hajlandóak kicserélni az alkatrészeit.
Őszintén szólva azért történt ez a baleset, mert egyenetlen úton kellett vezetnem.
Ha rendes, aszfaltozott úton mentem volna, óvatosan,
akkor a busz nem borult volna fel csak így.
Ezek a rohadékok...
Gyakorlatilag időzített bombákon utaztatták önöket.
Ennek semmi értelme!
Az olyanok, mint én, akik szegények, és nincs semmi befolyásuk,
kénytelenek azt tenni, amit a feletteseik mondanak.
Nagyon sajnálom...
Ezek a férgek...!
Mu nyomozó.
Ó, hát itt vagy.
Mondja, jól van, uram?
Ó, ön az a rendőr kisasszony!
Igen, jó napot.
Kang felügyelő volt az,
aki észrevette, hogy bent ragadt a vezetői fülkében,
és hogy ki kell mentenünk önt.
Istenem, mindent csakis önnek köszönhetek!
Megmentette az életemet.
Köszönöm! Hálásan köszönöm!
Semmiség. Mu nyomozó volt az, aki kimentette önt.
Úgy örülök, hogy jól van.
Köszönöm.
Mu nyomozó, beszélhetnénk egy kicsit?
Persze.
- Mindjárt visszajövök. - Persze, menjen csak.
Kérem, nézze meg ezt!
Azt mondta, hogy lehet, hogy biztosítási csalással van dolgunk. Azt hiszem, igaza volt.
A Seongun Expressz eddig hatalmas biztosítási összegekre tett szert.
Valójában egészen meglepő, hogy eddig senki sem figyelt fel erre.
[Közúti balesetek listája, mely a Seongun Expresszhez köthető]
Ez hihetetlen. Ezek a rohadékok...!
Ők felelnek a vállalatért, mégis mindig a sofőröket okolták,
ha bármilyen baleset történt.
Mindig ők kapták meg a biztosítási pénzösszeget,
ha a sofőrjeik megsérültek vagy meghaltak a balesetekben.
Nyilvánvalóan számos alkalommal előfordult már ez.
El kell kapnunk ezeket!
Remekül összeszedtétek ezt! Ez majd megszellőzteti a mocskos kis dolgaikat!
Várj egy kicsit!
Hé, Szennylap! Nagy sztorim van a számodra.
Emlékszel még ezekre a tetvekre a Seongun Expressztől, ugye?
Arra kényszerítették a sofőrjeiket, hogy olyan biztosítási szerződéseket írjanak alá,
mely fedezetet biztosít baleseti halálra,
és ezzel emberéletek tucatjait tették kockára.
Rengeteg pénzt kaszáltak rajtuk.
Lehet, hogy több száz ilyen eset fordult már elő.
Hozd nyilvánosságra ezeket!
Dörgöld az orruk alá, világos?
Ami azt a konténert illeti, amiről beszélt...
Biztos benne, hogy Mo Taegu kedvtelésből gyilkolta benne a hajléktalanokat?
Pont olyan volt, mint amilyennek mondtad.
Egy zárt tér, közel a tengerhez, melyben visszhangzik minden.
Számos nyom utalt erre.
Jang parancsnok nyomoz az ügyben, úgyhogy hamarosan bizonyítékunk is lesz.
Emellett Oh Hyeonho megpróbálja kideríteni, ki is volt a zsaroló, aki őt zaklatta.
Ő a beépített ember, ugye?
Gyanakszik esetleg valakire?
Beszéljünk erről máskor! Bizonytalan még ez az egész.
Rendben...
Ezt pedig önnek készítettük elő, hogy visszautasíthassuk Park ügyész úr vádjait.
Szerencsére mindegyik állításról sikerült bebizonyítanunk az ellenkezőjét.
Park ügyész úr ezzel túl messzire ment, hogy bajt hozzon a csapatunkra.
Helyes!
Az az idióta Park ügyész... Tudod, hol van most?
Végre megvan!
Mindenkit csak fenyegettél. Most végre visszakapsz mindent!
- Mi a baj? - S-semmi...
Várj, lehet, hogy elnéztem valamit...
Hallottam, hogy Mo igazgató úr nagyon dühös a történtek miatt.
Ez nyilvánvaló, nem igaz?
Az Aranycsapat tagjai még a helyszínre is kimentek.
Ráadásul az az elmeháborodott Mu Jinhyeok még az ünnepségen is megjelent,
és felfordulást okozott Mo elnök úrnak.
Ami a helyszínre érkezést illeti...
Emberek élete forgott veszélyben. Nem tehettek mást.
Rendőrfőnök úr, egy rohadt alma százat is elront.
Ezt ön is nagyon jól tudja.
Amint én végzek velük,
átadom a terepet önnek.
Épp vendége van!
Nem mehet be csak így!
Felfogtam, te idióta! Csak engedj be hozzá!
Rendőrfőnök úr! Mu Jinhyeok csoportvezető szolgálatteljesítésre jelentkezik!
Látom, hogy a két férfi, aki a Seongun Expressztől kapja a bérét,
barátságosan teázgat éppen.
Nem is akarom feltartani önöket. Csak itt hagyom ezt, és megyek is.
Ajándék. Egy aláírt nyilatkozat, mely cáfolja az ellenem felhozott vádakat.
Ha elolvassák, önök is rá fognak jönni, miért szükséges újra létrehozni az Aranycsapatot.
Te jó ég, micsoda egy idióta...
Miért nem ért a jó szóból?
Még mindig nem képes felfogni?
Ha valaki ilyen ostoba, mégis hogy lehetett belőle nyomozó?
Úgy tűnik, ez felzaklatta önt.
Nézze! Nem tudom, mennyit tett zsebre mindezért,
de valahogy nekem nagyon gyanús.
E buszvállalat egyik járműve ma balesetet szenvedett, miközben utasokat szállított.
Az utasok majdnem mind meghaltak emiatt.
A cég elnöke egy elmebeteg pszichopata,
nyilvánvaló, hogy mennek náluk a dolgok, nem igaz?
El fogom kapni ezt az embert, aki kénye-kedve szerint gyilkol,
csak mert gazdag és befolyásos, és azt hiszi, megteheti.
Nem adom fel. Ha meg akarják akadályozni,
inkább itt helyben öljenek meg,
minthogy eltávolítanak a tisztségemből!
Én az életemet kockáztatom odakint!
Úgy látom, magának tényleg elment az esze.
Nem számít, milyen befolyásos nyomozó vagy bűnügyi csoportvezető is volt korábban,
most nem más, csak egy nyomorult kis küldönc, akit őrmesterré fokoztak le.
Ha egy ügyész megparancsol valamit, akkor magának kötelessége engedelmeskedni!
Park ügyész úr!
Nem gondolja, hogy változott a felállás, és nincs már joga ilyesmit mondani?
Nézze! Ma már a digitális korszakban élünk.
Ne beszéljen úgy, mint valami őskövület!
Mi van? El akar dicsekedni azzal, hogyan fizették le?
Szégyellhetné magát!
Nem azért kapta a kinevezését, hogy azokat védje,
akik pénzzel és hatalommal rendelkeznek!
Azért csináltak magából ügyészt, hogy megvédhesse a gyengéket és az elesetteket!
Tisztában van vele?
Arrogáns seggfej!
Eresszen el!
- Maga...! - Na, gyerünk!
Meg akarja kóstolni az öklömet?
Ha bal oldalon ütöm meg, élete végéig pelenkát hordhat!
Ha a másik oldalon, akkor rögtön feldobja a talpát. Na, melyik legyen?
Ne tegyen olyat, amiről nem tudja, kit haragít vele magára!
Megértette, ügyész úr?
Maga...!
Elég!
Tiszteletem!
Visszatérek a posztomra...
Rendőrfőnök úr!
[Vallomás]
[Baek Seonghak ellenállást tanúsított, ez okozta a dulakodást.]
[Yang Hoshik az arcán az égési sérülést saját magának okozta.]
Beszélnünk kell, Jinhyeok!
Megvan a DNS-eredmény a konténerben talált vérről.
Külföldiek?
Igen. Összesen 50 különböző vérnyomot találtak.
Ebből 30 különböző ember DNS-ét izolálták.
Az eredmények alapján a tulajdonosaik Kínából vagy más, délkelet-ázsiai országból származhattak.
Néhányukat más bűncselekmények kapcsán már körözik.
Akkor ez azt jelenti, hogy nincs semmink,
ami Mo Taeguhoz kötné a gyilkosságokat?
Pontosan. Azt hiszem, rossz úton indultunk el.
Szerintem Nam Sangtae ezt a konténert használta embercsempészetre.
Kang Kwonju egyértelműen megmondta, hogy vízpart melletti helyről van szó.
Hol a fenében lehet a búvóhelye?
Egyébként Daeshik hol van?
Egy telefonhívás után szélsebesen távozott.
Értem...
Megmondtam magának, hogy ez volt az utolsó alkalom.
Ha velem dolgozik, azzal csak nyerhet.
3 éven át segítette Sangtae munkáját.
Mostanra bizonyára belefáradt.
Az istenek akarták, hogy mi ketten találkozzunk.
Mindenki, aki Seongunban fontos pozícióval rendelkezik,
az én pénzem árán kaparintotta meg azt.
Maguk...
Maguk azt hiszik, hogy mindig csak a pénz számít?
Ha azt mondom, elég, akkor elég!
Meddig akar még kizsákmányolni?
Én csak egy alacsony beosztású rendőr vagyok!
Azért van most ebben a helyzetben,
mert köze van Mu Jinhyeokhoz.
Maga és én... fenyegetést jelentünk egymás számára.
Magának ott az apja titka.
Nekem pedig a fiamé.
Az apja megölt egy embert egy cserbenhagyásos gázolás során.
Maga pedig megölte Sangtae egyik emberét.
Ezeket a tényeket semmi sem tudja megcáfolni.
Hová megy?
Az a szarházi Mu Jinhyeok...!
Intézze el, mielőtt be nem mocskolja a családom jó hírét!
Uram, ami a buszbalesetet illeti,
a tévétársaságok furcsa információkat kapnak.
Attól tartok, komoly gonddal állunk szemben.
Ez extrém lépéseket igényel.
Szóljon Park ügyész úrnak és Choi képviselőnek, hogy bejöhetnek!
Azt hiszem, ideje, hogy szabadon engedjelek.
Nem akarom tovább csinálni mindezt.
Abban a táskában, amit Mu Jinhyeok megtalált, a belső zsebben lesz egy fekete mágneskártya.
Hozd el azt nekem!
Akkor minden nyomot eltüntetek, ami az apád balesetéhez és az általad elkövetett gyilkosságához kapcsolódik.
Hol van? Hol van?
Kim titkár vagyok, Mo elnök úr.
Nam Sangtae a Solhyang Üdülőben akar találkozni valakivel.
[Shim Daeshik]
Ez meg mi? Szövetkeztél vele a tudtom nélkül?
Choi úr, mondtam, hogy intézkedjen az ügyben!
Miért írnak róla ennyi újságcikkben?
Ha ezúttal nem sikerül elvégeznie, amire kértem, semmit sem fog kapni tőlem!
Hol voltál egész nap?
Erre meg arra...
Minek köszönhetem a látogatását, édesapám?
Már megint kimentél oda, ugye?
Hányszor mondjam még neked, hogy ne menj ki oda többé?
Elment az eszed?
Menj el Amerikába, és maradj ott egy kis időre!
Az a zsaru minden követ megmozdít, hogy elkaphasson.
Miért mennék el?
Azt akarja mondani, hogy meneküljek el?
Miért tennék ilyet?
Hiszen még Sangtae-vel is azt üzente nekem, hogy azt csinálhatok, amit csak akarok.
Most nem állíthat meg!
Most kezdek csak belejönni!
- Taegu! - Maga tett ilyenné!
Hát már elfelejtette?
Maga tanította ezt nekem!
Hogy szabaduljak meg mindenkitől, aki sértegetni próbál, vagy át akar verni!
Hogy ehhez jogom van!
Mert utánozhatatlan vagyok!
Azt teszem, amire tanítottak, szóval ne parancsolgasson nekem!
Ha az utamba áll,
azt akkor sem fogom tétlenül nézni, ha magáról van szó!
- Jól van, uram? - Jól vagyok...
A skizofrénia helyett inkább úgy fogalmaznék,
hogy ez egyféle személyiségzavar.
Öröklés útján és külső behatás nyomán is kialakulhat.
Az ilyen esetek többségében mindkettő nyoma felfedezhető.
Most már tudom, mi a betegség.
Mondja el, hogyan tudnánk meggyógyítani őt!
Jelenleg még nincs rá különösebb gyógymód.
A kórházi, gyógyszeres kezelés az egyetlen megoldás.
Hogy zárathatnám az egyetlen fiamat elmegyógyintézetbe?
- Na és Amerikában? - Sajnálom, hogy ezt kell mondanom,
de jelenleg nincs ismert gyógymód. A tüneteket mindössze tompítani tudjuk.
Az én hibám... Minden az én hibám.
Az én hibám... az én hibám...!
Nos...
Hol kezdjük a játékot?
Daeshik a besúgó.
Shim Daeshik?
Igen. Onnan tudom, hogy átnéztem Chunggi nyomozásának eredményét.
[2014. november 26.]
Azt akarod mondani, hogy nincs egy szemtanú sem?
Egy se.
A környék négy térfigyelő kameráját is ellenőriztük.
- De semmit sem találtunk. - Apa, most kicsit elfoglalt vagyok...
Hová megy, mikor ilyen sok a dolgunk?
Baleset?
Emlékszel a történtekre, nem igaz? 2014. november 26.
A feleséged halála miatt óriási volt a felfordulás.
Aznap az apja elgázolt valakit a Seongun Expressz buszgarázsa előtt,
mert elálmosodott a pajzsmirigy-gyógyszereitől.
Hall engem? Kérem, térjen magához!
Apa!
- Daeshik! - Nyugodj meg!
Mondd el, mi történt!
Meghalt...! Meghalt!
Elaludt a volánnál?
Kik maguk?
Az most nem fontos.
Ha az apád most börtönbe kerül, élve már nem jön ki onnan.
Ha egyezséget kötsz velem, lehet, hogy szemet hunyok a történtek felett.
Én rendőr vagyok! Nem tudta?
Mégis mit képzel, hogy ilyesmire akar rávenni egy nyomozót?
Akkor felejtsd el!
Akár meg is bilincselheted az apád!
- Telefonálj! - Máris, főnök.
Várjon, várjon!
- Várjon! - Halló?
- Várjon!
Ez az ő bevett módszerük.
Pont úgy, ahogy Shim Cheonokot is megzsarolták,
a markukban tartották Daeshiket is, hogy téged elkapjanak.
Te szemét!
Hé!
Hé! Elnézést! Nyissa ki a szemét!
Ne...!
Várjon! Ne!
Miközben az apját próbálta megvédeni,
véletlenül megölte Nam Sangtae egyik emberét.
Ezért nem volt más választása.
- Kérem, ne ölje meg! - Látta az arcomat.
Ne!
Azt hiszi, hogy ezt majd megússza?
Nem nyugszom, míg meg nem találom és meg nem ölöm magát!
Daeshik bizonyára azt hitte, más volt az elkövető,
vagy fel sem fogta, hogy átverték őt.
Később jött csak rá az igazságra,
de akkor már túl késő volt, és biztos úgy érezte, magára maradt.
Azt akarod, hogy fenyegessem meg Jang parancsnokot?
Átküldtem neked egy videót, szóval légy kreatív!
Ezúttal mit próbáltok eltitkolni?
Kang Kwonju és Mu Jinhyeok el akar kapni minket.
Már nem elegendő, ha egyedül te segítesz nekünk.
Jinhyeok.
- Igen? - Mu nyomozó.
Rájöttünk, kié is volt az az eldobható szám...
Viszont...
Értem.
Hé, Daeshik, hol vagy most? Tudnánk találkozni?
Menjünk el a megszokott helyünkre! Rendben, ott foglak várni.
Mo Taegu el akar kapni,
mire vár hát?
Szempillantás alatt végezhetne velem.
Bizonyára más szándékai vannak.
De vajon mik?
Ha az, amire gondolok, talán elkaphatom őt.
Ő egy hatalommániás gyilkos, aki szisztematikusan öl.
Ez nem lehet vele született rendellenesség.
Lehetséges volna, hogy gyerekkorában valami megrázó dolog történt vele?
Kang kisasszony, átküldtem önnek egy cikket Mo Taegu múltjáról.
Köszönöm.
Nézze!
[Boncolási jegyzőkönyv]
Öngyilkosság?
Ha 1992-ben történt, akkor 12 éves lehetett.
Ezek alapján az anyja, Han Yeongran felakasztotta magát.
Valamint ez itt Han Yeongran legfiatalabb húgának, Han Jeongrannak telefonszáma.
Jelenleg San Franciscóban él, Kaliforniában.
Köszönöm. Szép munka!
Jó napot kívánok. Han Yeongran húgával beszélek?
Kang Kwonju vagyok, Dél-Koreából telefonálok a Seongun Tartományi Rendőrkapitányságról.
Rég jártunk már itt.
Miért vágsz ilyen komor arcot?
Ma mindenkit megmentettünk,
az Aranycsapat pedig újra dolgozhat tovább.
Mo Taegu miatt vagy ilyen?
Jinhyeok, lassíts egy kicsit!
Időről időre rád fér a pihenés,
nehogy teljesen kimerülj.
Daeshik...
A fenébe is, Daeshik...
Tessék, ma inni fogunk.
Idd csak meg!
Ejnye...
Ez nem kevés!
Puhány vagy...
Keményebben! Gyerünk!
Miért tetted ezt, Daeshik?
Miért csináltad?
Miről beszélsz?
Sokat ittál, mielőtt ideértem volna?
Basszus, Daeshik... te ostoba...!
Nem lett volna szabad lebuknod...
Tudok mindenről.
Miről beszélsz?
Az egésznek semmi értelme.
Mo Taeguról beszélek.
Miben mesterkedsz?
Annyi ember közül pont rám gyanakszol?
Ne húzd fel magad!
Miért tetted?
Ha tudtam volna, hogy így bánsz majd velem,
réges-rég hagynom kellett volna,
hogy ott szurkáljanak téged halálra az utcán!
Akkor hagynod kellett volna, te ostoba!
Attól jobban éreztem volna magam!
Jinhyeok, ne igyál többet!
Most elmegyek...
Daeshik...
Tessék.
Kivettem a két üres töltényt.
Ugye tudod, mi a maradék?
Te döntesz!
Mihez akarsz kezdeni?
Azt akarod, hogy lőjelek le?
Azt hiszed, a halálodat akarom?
Figyelj, ha ma nem húzod meg a ravaszt,
újra és újra meg fogod bánni!
Egyszerűen csak ölj meg!
Mit művelsz?
Mit akarsz tőlem?
Már megmondtam!
Miért tetted?
Mi mást tehettem volna?
Féltem! Mit tehettem volna?
Azért tettem, hogy életben maradhassunk!
Azért csináltam, mert élni akartam! Mi olyan rossz ebben?
Te, a veszett kutya mindig gondolkodás nélkül cselekedtél!
Ezekkel az emberekkel mi nem húzhatunk ujjat!
Nem vagyunk egy szinten velük!
Jinhyeok, hallgass ide! Ha leszállsz erről az ügyről,
megígérték, hogy nem esik majd bántódásod!
Hogy akarod elkapni? Hogy akarod elfogni őt?
Mo Taegut! Mo Taegut! Mo Taegut! Mo Taegut!
Még ha tetten is érnénk,
valaki odafent... azok a mocskok felettünk úgyis elintézik, hogy kiengedjék!
Minden hiábavaló!
Sajnállak, kölyök...
Daeshik... még ha így is lenne,
még ha előre sejted is, mi lesz a vége,
akkor sem volna szabad így viselkednünk!
Se neked, se nekem!
Te olyan szerencsés vagy...!
Én nem vagyok olyan erős, mint te!
Daeshik...
Gyere ide!
Na jól figyelj most rám!
Nem azért vagyok erős, mert annak születtem.
Látod ezt itt?
Nem számít, mennyire féltem, mennyire rettegtem,
se az, hány darabra tört közben a szívem, vagy milyen fájdalmat kellett átélnem,
mindent csak tűrtem és tűrtem!
Eltűrtem egészen addig,
míg rá nem jöttem, hogy ez így volt rendjén!
Ezért döntöttem úgy, hogy nem engedek nekik!
Ezek az utolsó szavak, melyeket neked akartam mondani,
míg öcsémnek tekintettelek.
Daeshik! Shim Daeshik!
Találd ki, kitől tanultam ezt!
Jihye tanított meg erre!
Húzd meg a ravaszt! Elfordulok, és behunyom a szemem!
Miket beszél ez a nő?
Lehetett hallani egy olyan szóbeszédről,
hogy nem Go Dongcheol ölte meg a feleségedet, és hogy ugyanaz az elkövető ölte meg a nő apját is.
Szerintem elkeseredettségében próbálja menteni magát,
és csökkenteni saját felelősségét az ügyben.
Barátom! Légy egy kicsit elnézőbb!
Hisz mégiscsak elkaptuk.
Úgy tűnik, hogy a nőt, aki a feleséged ügyének tárgyalásán tanúskodott,
visszaküldték ide az ügyfélszolgálat vezetőjeként.
Úgy hírlik, önként jelentkezett.
Azt hiszem, hogy igazak a pletykák,
miszerint Go Dongcheol pénzének segítségével tanulhatott külföldön.
Mo elnök úr.
Azt hiszem, látnia kellene a híreket.
A Seongun Tartományi Rendőrkapitányság berkein belül működő Aranycsapat szerint...
... a Seongun Expressz tisztában volt vele, hogy újrahasznosított gumikkal,
valamint hibás alkatrészekkel üzemeltek a buszaik, de a magas profit érdekében nem tettek ez ellen semmit.
Megdöbbentő, hogy ez még nem minden.
Amennyiben a baleseteket a rossz állapotú járművek okozták,
a sofőrjeikkel aláíratott, különleges szerződések segítségével a vállalat még nagyobb haszonra tett szert.
A rendőrség vizsgálatot kíván indítani az ügyben.
Ha megtagadtuk a biztosítási szerződés aláírását, embertelenül bántak velünk.
Miután az apám meghalt, még azzal is megvádolták, hogy holttestekkel kereskedett.
Csak a Seongun Expressz sofőrjei közül eddig már 50 halálesetre derült fény.
Ilyen vádak mellett elkerülhetetlennek tűnik a vizsgálat a cég ellen.
Emlékszel, mit mondtam neked tegnap?
Megmondtam neked, hogy mindenképpen bizonyítékot találok ellened,
és életed végéig szigorított intézetben fogsz rohadni.
Neked befellegzett.
Elmondom még egyszer. Neked...
... befellegzett.
- Megvan annak a patkánynak a száma, ugye? - Igen, uram.
- Mu nyomozó. Hol van most? - Mit akarsz?
Azt hiszem, tudom hol követhette el Mo Taegu a gyilkosságokat!
Komolyan?
Gyermekkorában Mo igazgató villájában történt vele az, ami bűnözőt faragott belőle.
Mo Taegu nagynénje szerint az édesanyja,
Han Yeongran élete nem volt könnyű a házasságuk ideje alatt.
Anya, le akarok menni a partra!
Apa elment pár napra üzleti útra.
- Miért nem megyünk hát le csak mi ketten? - Jól van.
De jó lesz!
Másnap, miután Mo igazgató úr elment az üzleti útra,
Han Yeongran magával vitte Mo Taegut a villába.
Han Yeongran állítólag egyre jobban depresszióba süllyed,
miután visszatértek onnan, és végül öngyilkos lett.
A sokktól, ami ott érte, Mo Taegu más ember lett.
Tudja, hol van ez a villa?
Miután a nővérem meghalt,
mindenről megfeledkeztem, ami a Mo-családdal kapcsolatos volt.
Nem tudom. Csupán arra emlékszem, hogy vízparti villa volt.
Jól van. Nagyon köszönöm!
[A Seongun Expressz tulajdonában álló villák]
Mu nyomozó, megtaláltam!
Ez egy zárt helyiség lesz, közel a tengerhez.
Bizonyára olyan anyagból épülhetett, mely képes visszhangot kelteni.
Olyan hely, mely nagy visszhangot okoz.
Lehetséges volna...?
Biztos vagyok benne. Nem tudom, mi történhetett aznap,
de bármi is volt az, gyilkost csinált Mo Taeguból.
Nagy rá az esély, hogy számos gyilkosságot követett el ott utána.
Szóval azt akarod mondani, hogy az lenne ennek a rohadéknak a búvóhelye?
Daeshik... még ha így is lenne,
még ha előre sejted is, mi lesz a vége,
akkor sem volna szabad így viselkednünk!
Se neked, se nekem!
Nem azért vagyok erős, mert annak születtem.
Nem számít, mennyire féltem, mennyire rettegtem,
se az, hány darabra tört közben a szívem, vagy milyen fájdalmat kellett átélnem,
mindent csak tűrtem és tűrtem!
Eltűrtem egészen addig,
míg rá nem jöttem, hogy ez így volt rendjén!
Ezért döntöttem úgy, hogy nem engedek nekik!
Shim Daeshik nyomozó. Mo Taegu vagyok.
Azt hiszem, beszélnünk kell.
Sajnálom, Jinhyeok.
Én...
Jóvá fogom ezt tenni a kedvedért.
Mu nyomozó.
Jól ment a beszélgetése Shim nyomozóval?
Azt hiszem, szükségünk lesz még némi időre.
Ami a villát illeti...
Oh Hyeonho segítségével átnéztem az alaprajzát.
Van egy hatalmas helyiség a pincében, melynek az ablaka a víz felé nyílik.
Az adatok szerint most senki sem él ott,
de ha elmegyünk, biztos vagyok benne, hogy találni fogunk valamit.
Szóval azt akarod mondani,
hogy ez Mo Taegu búvóhelye,
ahol megölte az áldozatait,
és megszabadult a holttestektől?
Nem vagyok benne teljesen biztos, de az az érzésem,
hogy okkal lett belőle gyilkos.
Egy ilyen borzasztó mészáros nem létezhetne, hacsak nem lenne rá valamilyen oka.
Jól van. Induljunk!
Volt merszed felhívni engem?
Nem volt más választásom.
Sangtae miatt egyszer úgyis találkoznunk kellett volna.
Seggfej!
Most szórakozni akarsz velem?
Többé nem állok az olyan gazemberek mellé, mint amilyenek ti vagytok!
Fel fogom adni magam.
Vallomást fogok tenni, hogy a csicskásotokként dolgoztam.
Csak adja vissza a kulcsomat!
Ha tovább ragaszkodik hozzá, akkor az életével fog játszani.
Vagy talán öljem meg előbb az apját?
Fogd be a pofád!
Fel a kezekkel! Én leszek az, aki letartóztat!
Le vagy tartóztatva, seggfej!
Aggódik Shim nyomozó miatt?
Ő nem egy szívtelen alak.
Ezért is használták ki ezek a szemetek.
Bármi történjék is, el kell kapnunk Mo Taegut!
Ha nem tesszük,
Daeshiknek befellegzett.
- Mi van, Szennylap? - Jinhyeok.
Ezek totál elmebetegek!
A dolgozóik nem is voltak igazán alkalmazottak. Sokkal inkább rabszolgák!
Az egyik sofőrjük mozgássérült lett egy baleset következtében.
A Seongun Expressz a mozgássérült járadékot magának követeli emiatt az őrült szerződés miatt!
Minden csak duma volt, hogy támogatni akarják a várost.
Most épp egy multinacionális vállalatokkal foglalkozó riportertől várok infókat.
Amint további bizonyítékaim lesznek,
mindent kitálalok a ma esti híradóban.
Jól van.
Ezeknek teljesen elment az eszük.
Minél jobban megpiszkáljuk a mocskot, annál jobban bűzlik ez az egész.
Kang Kwonju. Majd nézd meg a ma esti híradót! Hihetetlen sztori lesz benne.
Ez meg mi?
Sajnálom, Jinhyeok. Jóvá fogom tenni a történteket.
Mi az ördögre készül?
A hívott szám átmenetileg nem kapcsolható. A sípszó után hagyjon üzenetet!
Azt írta, hogy jóvá fogja tenni a történteket, majd kikapcsolta a telefonját.
Remélem, ez nem azt jelenti, hogy Mo Taeguval készül találkozni...
Gyeonghak, kérlek, mérjétek be Daeshik mobilját, és értesíts róla, hol van!
Most rögtön!
- A hívott szám átmenetileg... - Még mindig ki van kapcsolva.
Nyomozó, látok ott egy kocsit!
- Ez az a hely? - Igen.
Hogy merik a gyanúsítottakat védelmezni?
- Álljanak félre! - Félre az útból!
- Jobb, ha elengednek minket! - Megállni!
Az autó, ami ott parkol, Mo Taegu kocsija.
- Biztos vagy benne? - Igen.
Biztos, hogy Mo Taegu itt van.
Te kis patkány...
Hogy akarsz meghalni?
Kérem, ne öljön meg!
A vérnyom még friss.
Biztosan magával hozott ide valakit.
Magyar felirat: Brigi (brigichan@hotmail.com)
Angol felirat: VIU
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com